# Decimus Carfulenus

### A Wikipédiából, a szabad lexikonból.

Decimus Carfulenus (Appianosznál Carsuleius, ? – Kr. e. 43. április 20.) római politikus, katonatiszt. Julius Caesar seregében szolgált a Kr. e. 47-es alexandriai háború idején, ahol igen tehetséges katonának mutatkozott. Kr. e. 44-ben, Caesar halálának évében tribunus volt. A dictator meggyilkolása után a republikánusok oldalára állt, ezért november 28-án nagy ellenfele, Marcus Antonius consul kizáratta a senatusból. A következő évben részt vett a mutinai háborúban, mint Caius Vibius Pansa consul tisztje. A Forum Gallorumi csata során az általa vezetett katonák zömmel visszavonultak, míg felettesének csapatai hatalmas veszteségeket szenvedtek, és maga Pansa is megsebesült. Carfulenus a mutinai csatában veszett oda április 20-án.

A lap eredeti címe "http://hu.wikipedia.org../../../d/e/c/Decimus_Carfulenus_68cc.html"

Kategóriák: Római politikusok | Római hadvezérek, katonák

##### Views

- Szócikk
- Vitalap
- Aktuális változat

##### Keresés